
REFERAT

privind aprobarea Regulamentul privind regimul finanţărilor nerambursabile alocate de la bugetul local pentru activităţi nonprofit de interes local

Prin adresa nr. SC2007- 002424 /01.02.2007 Centrul Euroregional pentru Democraţie prin persoana doamnei Ilona Mihăieş, preşedinte executiv, a făcut o plângere prealabilă prin care solicită Consiliului Local al Municipiului Timişoara revocarea Hotărârii Consiliului Local  nr. 619 din 19.12.2006.
De asemenea prin adresa SC 2007 – 3310/ 09.02.2007, primită din partea Prefectului Judeţului Timiş, domnul Ovidiu Virgil Drăgănescu, ca urmarea şedinţei Grupului Consultativ al ONG de pe lângă Instituţia prefectului şi în temeiul art. 26 din Legea 340/2004, este solicitată modificarea conţinutului Regulamentului aprobat prin HCL 619/19.12.2006, revenirea asupra anunţului de participare şi respectarea etapelor procedurale conform Legii 350/2005 pentru atribuirea contractelor de finanţare nerambursabilă. 
În consecinţă, propunem modificarea conţinutului hotărârii de consiliu mai sus menţionată şi adaptarea acestuia în conformitate cu solicitările făcute atât prin cele două adrese oficiale, cât şi ca urmare a recomandărilor făcute pe marginea conţinutului acestui regulament, de către reprezentanţii ONG-urilor prezente la dezbaterea publică din data de 08.03.2007.
Referitor la căile de atac, adică la procedura de urmat în cazul în care cei interesaţi sunt nemulţumiţi de modul de atribuire a fondurilor de finanţare nerambursabilă, acestea sunt stipulate în art. 39 din L 350/ 2005 privind regimul finanţărilor nerambursabile din fonduri publice alocate pentru activităţi nonprofit de interes general la Cap. IV- Căi de atac, prezentarea acestora nefiind obligatorie. 

Considerând că au fost corectate toate neajunsurile menţionate în cele două solicitări şi discutate în dezbaterea publică din 08.03.2007, propunem adoptarea prezentului Regulament privind regimul finanţărilor nerambursabile din bugetul local al municipiului Timişoara pe anul 2007, destinat activităţilor nonprofit de interes local şi a măsurilor pentru punerea în aplicare a acestuia. şi revocarea HCL 619/2006.


Anexăm alăturat o copie a procesului verbal de dezbatere şi propunerile de modificare primite din partea organizaţiilor neguvernamentale care au solicitat dezbaterea publică.

